《和留粹中将游南华之什》
宋代·陈元晋

南来佳山水，清淑如三吾。
何秘二水间，独有八境图。
秀水饥可餐，清沦渴可{奭斗}。
颉颃飞霞俩，簸弄明月珠。
心闲鸥许知，日远鸿与徂。
蓬窗苦局促，略取山川娱。
是间有意趣，逢人辄周诹。
一舍两丛林，半点尘埃无。
顿渐非二门，凡圣同一区。
风佛心即了，迷者直非夫。
冥心休外观，一此同僧趺。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。